Koostada ERD mudel, mis rahuldab all pool kirjeldatud tingimusi. Skeem tuleb joonistada ainut infoloogilisel tasemel st. olemite omadusi pole vaja kirjeldada. Aga kes seda selguse mõttes soovib teha see võib seda teha.

Meil on hipodroom ja hobusetallid – üks kena pisike firma.

Talle on mitu. Tallides on latrid ja latrites elavad hobused.

Igas latris on korraga üks hobune või on see tühi. Hobune võib aja jooksul olla erinevates latrites. Meil peab olema näha, millistes latrites hobune on aja jooksul olnud.

Hobusel on omanik. Hobuse omanik võib vahetuda. Me peame saama näha kogu omanike ajalugu. Omanikke võib olla korraga ka mitu. Me peame teadma kui suurt osa mingist hobusest mingi konkreetne omanik omab. Samal omanikul võib olla osalus mitmes hobuses.
Hobusel on treener. Aja jooksul võib olla tal neid treenereid mitu. Me peame näha saama, kes seda hobust on treeninud ja kes teda praegu treenib. Tegelikult võib hobusel olla korraga ka mitu treenerit, kes teevad hobusele erinevaid treeninguid või siis ka graafiku alusel samasuguseid treeninguid.

Treener võib olla ka omanik.

Oma hipodroomil korraldame me võistlusi. Iga võistlus koosneb jooksudest. Me peame saama registreerida hobuseid võistlustele ja jaotada neid jooksudesse. Kõigepealt registreeritakse hobune võistlusele ja alles pärast seda  see millises jooksus ta osaleb. Pärast jooksu toimumist peab saama märkida hobuste kohad jooksus.

Tegelikult korraldame me võistlusi ka teistel hipodroomidel, mis kuuluvad teistele firmadele – me üürime neilt neid hipodroome. Hea oleks teada, millise firma käest ja millal me millist hipodroomi üürime.

Hobuse registreerib võistlusele üks omanikest.

Leidub hobuseid, kes ei osale võistlustel kunagi.

